Minen frûntlich dienst, lieben guͦten frûnd. Ich tuͦn ûwer wissheit
ze wûssen, das fûr mich kom̄en ist her Hans Kumi und hat mir
fûrbracht, wie die pfruͦnd uff dem gebein in ûwer statt ledig
sig, die ir ze lichen hand und hat mich ankommen, ûch ze bitten,
das ir im die selben pfruͦnd wellind lichen. Als ich im̄ nun das
abgeschlagen han, hat er nur ze verstanden geben, wie ir mich
daran besorgind ze erzûrnen und wär, dz also so hett ich ûch
darumb vil ze danken. Doch mugend ir in diser sach tuͦn, als
ûch guͦt dunckt. Wand ir in als wol und bas beken̄en den̄ ich.
Geben ze Inderlappen uff Sant Lucas tag des heiligen ewāgelisten
anno etc. xli°.
Peter Probst
ze Inderlappen